cyanic-selkie/wikianc huggingface dataset:
Paleolitikum
Beeldhou- en skilderwerk
Vroeë voorbeelde van kunsuitdrukking, soos die Venus van Tan-Tan en die patrone wat in Thüringen aan olifantbene ontdek is, was dalk die werk van Acheuleense gereedskapgebruikers soos Homo erectus voor die begin van die middel-Paleolitikum. Die eerste onbetwiste bewyse van kuns tydens die Paleolitikum kom van terreine uit die middel-Paleolitikum soos die Blombosgrot in Suid-Afrika in die vorm van armbande, krale rotskuns en oker wat as liggaamsverf en dalk in rituele gebruik is. Onbetwiste bewyse van kuns is eers algemeen uit die laat Paleolitikum.
Gereedskapgebruikers uit die Acheuleen in die vroeë Paleolitikum het, volgens Robert G. Bednarik, omstreeks 850000 v.C. begin met simboliese gedrag soos kuns. Hulle het hulle met krale versier en eksotiese klippe versamel vir astetiese gebruik eerder as om gereedskap te maak. Volgens hom beteken spore van oker op terreine uit die Acheuleen dat dié tydperk se gemeenskappe oker gebruik het om rotskuns mee te maak. Dit kan ook wees dat dit spore van oker is wat natuurlik voorkom.
Mense uit die laat Paleolitikum het kunswerke soos grottekeninge, Venusbeeldjies, graveerwerk van diere en rotstekeninge gemaak. Laat Paleolitiese kuns kan rofweg in twee kategorieë verdeel word: figuratiewe kuns soos rotstekeninge wat diere (en soms mense) uitbeeld en niefiguratiewe kuns, wat bestaan uit vorme en simbole. Moderne argeoloë vertolk rotstekeninge op verskillende maniere. Die vroegste verduideliking, deur die prehistorikus Abbe Breuil, vertolk dit as ’n vorm van towerkuns om ’n suksesvolle jagtog te verseker. Dit verduidelik egter nie die uitbeelding van sabeltandkatte en leeus, wat nie vir kos gejag is nie, of van halfmenslike wesens nie. Simboolagtige beelde kom meer dikwels as diere en mense voor in grotkuns, en unieke simboolpatrone kon verskillende etniese groepe verteenwoordig het. Venusbeeldjies is ook omstrede. Sommige glo dit verteenwoordig godinne, pornografie, gelukbringers of selfs selfportrette deur vroue.
R. Dale Guthrie het nie net die kunstigste skilderwerk bestudeer nie, maar ook kuns van swakker gehalte, en hy identifiseer ’n groot verskeidenheid vermoëns en ouderdomme onder die kunstenaars. Hy wys ook daarop dat die hooftemas van die tekeninge en ander artefakte (kragtige diere, waaghalsige jagtonele en die oorseksuele uitbeeldings van vroue) verwag kan word in die fantasieë van jong mans tydens die laat Paleolitikum.
’n Ander verduideliking vir die Venusbeeldjies is dat hulle verteenwoordigend van die moedergodin was. Die oorvloed van sulke beeldjies het ook gelei tot teorieë dat godsdiens en gemeenskappe in Paleolitiese (en later Neolitiese) kulture hoofsaaklik geïnteresseerd was in vroue en onder hulle beheer was.
Musiek
Die oorsprong van musiek tydens die vroeë Paleolitikum is onbekend. Instrumente benewens die menslike stem en natuurlike voorwerpe soos klippe is waarskynlik nie in die vroegste vorme van musiek gebruik nie. Hierdie vroeë musiek sou nie ’n argeologiese spoor gelaat het nie. Sommige meen ritmiese geluide, soos die oopkraak van neute met klippe, kon mense gehelp het om hul dagtake te verrig. ’n Ander teorie is dat dit ’n maatlokfunksie gehad het, soos by voëls en ander dierspesies. Mense uit die laat en moontlik middel-Paleolitikum het fluitagtige beenpype as musiekinstrumente gebruik, en musiek kon ’n groot rol gespeel het in die godsdienslewe van laat Paleolitiese jagter-versamelaars. Dit lyk ook of tromme met diervelle gebruik is.
Godsdiens en oortuigings
Volgens James B. Harrod het die mens in die middel- of laat Paleotitikum godsdienstige en spirituele oortuigings begin ontwikkel. Die omstrede kenners van prehistoriese godsdiens en antropologie James Harrod en Vincent W. Fallio het onlangs voorgestel godsdiens en spiritualiteit (en kuns) kon eerste in sjimpansees van voor die Paleolitikum aanwesig gewees het, of andersins in die vroeë Paleolitiese (Oldowan-)gemeenskappe. Volgens Fallio het die gemeenskaplike voorouer van die sjimpansee en die mens veranderde bewustheidstoestande beleef en aan rituele deelgeneem – wat in hulle gemeenskappe gebruik is om sosiale gebondenheid en groepsamehorigheid te versterk.
Middel-Paleolitiese mense se gebruik van begrafnisse soos by Krapina, Kroasië, omstreeks 130000 v.C. en Qafzeh, Israel, omstreeks 100000 v.C. het daartoe gelei dat sommige antropoloë en argeoloë soos Philip Lieberman geglo het middel-Paleolitiese mense het dalk in ’n hiernamaals geglo. Snymerke aan Neanderdallerbene op verskeie terreine, soos Combe-Grenal en Abri Moula in Frankryk, dui daarop dat Neanderdallers – nes sommige menslike kulture – vir godsdienstige redes vleis van bene kon afgesny het.
Sommige wetenskaplikes glo ook middel-Paleolitiese gemeenskappe soos die Neanderdallers het dalk totems of diere aanbid, benewens hulle begrafnisse. Emil Bächler het na aanleiding van argeologiese vondste in middel-Paleolitiese grotte voorgestel dat ’n beerkultus algemeen onder Neanderdallers uit dié tydperk was. ’n Bewering dat bewyse ontdek is van diereaanbidding omstreeks 70000 v.C. in die Tsodiloheuwels in die Kalahariwoestyn is deur ondersoekers van die terrein ontken. Dierekultusse soos die beerkultus kon hul oorsprong gehad het in verhale van hierdie hipotetiese dierekultusse.
Die bestaan van beelde van halfmense-halfdiere in die laat Paleolitikum is ’n verdere aanduiding dat mense uit dié tydperk die eerstes was wat in ’n panteon van gode of bonatuurlike wesens geglo het, hoewel sulke beelde eerder ’n aanduiding kan wees van sjamanistiese praktyke soortgelyk aan dié van ander gemeenskappe uit dié tyd. Die vroegste bekende, onteenseglike bewys van die begrafnis van ’n sjamaan, en dus ook van sjamanistiese praktyke, dateer van die vroeë laat Paleolitikum (omstreeks 30000 v.C.) in wat nou Tsjeggië is. Dit was in dié tyd egter waarskynlik algemener dat alle lede van ’n band op gelyke voet aan seremonies deelgeneem het, eerder as dat daar soos in latere tydperke godsdienstige owerhede of spesialiste soos sjamaans, priesters en medisynemanne was. Hulle kon ook in een opperwese geglo het, benewens ander supernatuurlike wesens soos dieregeeste.
Dieet en voeding
Paleolitiese jagter-versamelaars het wisselende proporsies groente (insluitend knolle en wortels), vrugte, sade (soos neute en wildegrassade), insekte, vleis, vis en skulpvis geëet. Daar is min bewyse van die verhouding tussen plant- en dierekosse. Die Paleolitikum was ’n lang tydperk, waartydens baie tegnologiese vooruitgang gemaak is. ’n Groot deel daarvan het ’n uitwerking op die mens se dieet gehad. Mense het byvoorbeeld nie voor die middel-Paleolitikum beheer oor vuur gehad nie, en ook nie gereedskap om in ’n groot mate vis te vang nie. Albei dié tegnieke was egter teen die einde van die Paleolitikum bemeester (wat mense in staat gestel het om op hengel en jag staat te maak). Daarbenewens was daar in dié tydperk ’n aansienlike geografiese verspreiding van menslike bevolkings. In die vroeë Paleolitikum was voorouers van die moderne mens beperk tot Afrika oos van die Groot Skeurvallei. Teen die middel-Paleolitikum het hulle versprei tot in ekostelsels so uiteenlopend soos Nieu-Guinee en Alaska, en het hulle hulle dieet aangepas by watter bronne ook al beskikbaar was.
Nog ’n mening is dat die mens tot in die laat Paleolitikum vrugte-eters was wat hulle dieet aangevul het met aas, eiers en klein prooi soos klein voëls en mossels, en dat hulle selde groter diere soos bokke gejag het. Dié siening word ondersteun deur studies van die groter ape, veral die sjimpansee. Sjimpansees is geneties die naaste aan die mens; hulle deel meer as 96% van die mens se DNS. Hulle verteringstelsel werk op dieselfde manier as die mens s'n. Sjimpansees is hoofsaaklik vrugte-eters, maar sal vleis eet as hulle kans kry. Oor die algemeen bestaan 95% van hulle dieet in die natuur uit plante en die orige 5% uit insekte, eiers en klein diere. In sommige ekostelsels is sjimpansees egter roofdiere, en vorm hulle groepe wat ape jag.
Antropoloë het uiteenlopende menings oor die proporsies plant- en dierekos wat vroeë mense geëet het. Nes by huidige jagter-versamelaars was daar ’n groot verskil tussen verskillende diëte, en dit het gewissel deur dié lang tydperk. Sommige het waarskynlik meer gejag, terwyl ander meer plante geëet het. Daar word geglo die meeste, indien nie almal nie, was alleseters.
Paleolitiese mense het minder hongersnood en ondervoeding ervaar as die latere Neolitiese boeregemeenskappe. Dit is deels omdat hulle ’n groter verskeidenheid natuurlike voedsel geëet het. Die grootste rede vir hongersnood by latere gemeenskappe was die feit dat hulle van ’n kleiner verskeidenheid gewasse afhanklik was. Daar word geglo natuurlike kos kan ’n groter voedingswaarde as aangeplante kos hê. Daar word gereken die skuif van jag en versamel na landbou het gelei tot ’n groter fokus op ’n beperkte verskeidenheid kos, en dat plante belangriker as vleis geword het. Dit is ook onwaarskynlik dat Paleolitiese jagter-versamelaars gely het aan moderne siektes soos tipe 2-diabetes en hartbloedvatsiektes, omdat hulle hoofsaaklik maer vleis en plante geëet en gereeld goeie oefening gekry het, en ook omdat die algemene lewensduur korter was as die ouderdom waarop sulke siektes gewoonlik begin.
Antropoloë soos Tim White glo kannibalisme was voor die begin van die laat Paleolitikum algemeen in menslike gemeenskappe. Dit is gebaseer op merke aan bene wat op Neanderdaller- en ander vroeë/middel-Paleolitiese terreine ontdek is. Kannibalisme kon in die vroeë en middel-Paleolitikum voorgekom het weens ’n voedseltekort. Dit kon egter ook om godsdiensrede gewees het en sou ooreengeval het met die ontwikkeling van godsdienspraktyke in die laat Paleolitikum. ’n Ander moontlikheid is dat die vroeë gemeenskappe nie kannibalisme beoefen het nie, en dat die merke aan bene ’n bewys is van roofdiere of dat vleis ná iemand se dood van sy bene verwyder is.
Surfa
Gabriele Pennacchio (gebore 23 Januarie 1986), beter bekend onder sy verhoognaam Surfa, is 'n Italiaanse rapper.
Ephraim Mogale Plaaslike Munisipaliteit
Die Ephraim Mogale Plaaslike Munisipaliteit (voorheen bekend as Groter Marble Hall) is een van die plaaslike munisipaliteite in die Sekhukhune-distriksmunisipaliteit in Limpopo, Suid-Afrika. Die setel van die munisipaliteit is Marble Hall.
Harry Lorraine (Amerikaanse akteur)
Harry Lorraine (* 1886, † 22 Augustus 1934) was 'n Amerikaanse akteur, regisseur, en vervaardiger. Hy was bekend vir sy rolle in die rolprente Wireless (1915), Big Money (1918), The Further Exploits of Sexton Blake: The Mystery of the S.S. Olympic (1920), en The Last of the Mohicans (1920).
Toyota Prius
Die Toyota Prius is 'n volle hibriede elektriese middel-grootte luikrug, voorheen 'n kompakte sedan ontwikkel en vervaardig deur Toyota. Die Kaliforniese Air Resources Board reken die Prius as een van die skoonste voertuie in die Verenigde State van Amerika gebaseer op rookmisvormende uitset.
Die Prius is eerste verkoop in Japan in 1997, en was beskikbaar by al vier Toyota Japan handelaars, wat dit die eerste massa-geproduseerde hibriedvoertuig maak. Dit is daarna wêreldwyd vrygestel in 2000. Die Prius word in byna 80 lande en streke verkoop, met sy grootste mark dié van Japan en die Verenigde State van Amerika.
Wêreldwye gesamentlike Prius verkope bereik die 1 miljoenmerk in Mei 2008, 2 000 000 in September 2010, en die 3 miljoen kerf in Junie 2013. In Japan bereik dit die 1 miljoen-merk in Augustus 2011.
Grand Slam (Rugby)
'n Grand Slam (Iers: Caithréim Mhór, Wallies: Y Gamp Lawn, Frans: Le Grand Chelem) kan in rugby op twee maniere behaal word: deur 'n besoekende span wat al vier Tuisunies agtereenvolgend verslaan of tydens die Sesnasies-toernooi, of die voorgangers daarvan, as 'n span al sy opponente verslaan.
Sesnasies-toernooi
In die Sesnasies- en die Vyfnasies-toernooi wat dit voorafgegaan het, word 'n Grand Slam behaal as 'n span al sy opponente in een seisoen se kompetisie klop. Daar is geen amptelike trofee vir die prestasie nie.
Die term is waarskynlik vir die eerste keer in 1957 gebruik toe die Times die uitdrukking ‘Grand Slam’ gebruik het om Engeland se vier oorwinnings in die toenmalige Vyfnasies-toernooi te beskryf.
Geen span kon tot dusver drie opeenvolgende Grand Slams wen nie. Drie spanne, Wallis in 1908/1909, Engeland in 1913/1914, 1923/1924 en 1991/1992 en Frankryk in 1997/1998 het reeds twee agtereenvolgende Grand Slams gewen. In 2005 het Wallis die eerste span geword om 'n Grand Slam te wen met meer weg- as tuiswedstryde.
Daar is reeds 42 Grand Slam titels behaal sedert die toernooi 'n aanvang geneem het. Engeland het 13 daarvan gewen, gevolg deur Wallis met twaalf, Frankryk met tien, Ierland met vier en Skotland met drie. Italië kon tot dusver nie 'n Grand Slam behaal nie.
'n Soortgelyke konsep is die Driekroon. As een van die Britse Tuisunies (Engeland, Skotland, Wallis of Ierland) daarin slaag om die ander drie te klop wen hulle die Driekroon. Dit is in 2023 deur Ierland behaal, wat ook die Grand Slam-wenner is.
Diktator
'n Diktator is die alleenheerser van 'n land (soortgelyk aan 'n koning). Diktators het absolute mag en gebruik meestal geweld en vrees om hulself en hul vriende in die magsposisie te hou. 'n Diktator kan sonder raadpleging met of goedkeuring van ander wette uitvaardig. 'n Land wat deur 'n diktator regeer word, word 'n diktatorskap of 'n diktatuur genoem.
Toyota Corolla
Die Toyota Corolla is 'n reeks kompakte motors wat reeds dekades lank deur Toyota vervaardig word. Die Corolla het sedert sy bekendstelling in 1966 daarin geslaag om die besverkoper motor wêreldwyd te word in 1974.
Grand Slam (Rugby)
Sesnasies-toernooi
Sedert die 2017-toernooi word bonuspunte soos by die Rugbywêreldbeker op proefbasis toegeken. 'n Span wat die Grand Slam wen, sal drie bonuspunte kry. Dit sal die moontlikheid dat 'n Grand Slam-wenner die kampioenskap weens bonuspunte kan verloor uitskakel.
Diktator
Voorbeelde
Enkele voorbeelde van diktators ter illustrasie:
Toyota Corolla
In 1997 was die Corolla die besverkoperkenteken in die wêreld deur die Volkswagen Beetle verby te steek.
Toyota bereik 'n mylpaal van 40 miljoen Corollaverkope oor elf geslagte in Julie 2013. Die reeks het verskeie groot herontwerpe ondergaan.
Grand Slam (Rugby)
Grand Slamtoer
'n Grand Slamtoer is 'n toer na die Britse Eilande waarin daar toetse teen elkeen van die vier Tuisunies gespeel word (Engeland, Skotland, Wallis en Ierland). Indien die besoekende span al vier dié toetse wen behaal die span 'n Grand Slam. Daar is geen amptelike rigsnoer van Wêreldrugby omtrent wat die konsep van 'n Grand Slamtoer behels nie — byvoorbeeld, of 'n toerspan teen elk van die huidige Sesnasiespanne (die vier Tuisunies saam met Frankryk en Italië) 'n wen aanteken in dieselfde toer as 'n "ware Grand Slam" aangeteken behoort te word of nie.
Toyota Corolla
Die volgende generasies is geproduseer:
Grand Slam (Rugby)
Grand Slamtoer
Geen span wat in Europa getoer het, het al 'n "ware Grand Slam" probeer behaal in die Sesnasies-era (sedert Italië se toetrede in 2000) nie. 'n Grand Slam teen die vier Tuisunies in dieselfde toer is reeds vier keer deur Suid-Afrika, drie keer deur Nieu-Seeland en een keer deur Australië behaal. Australië is ook die enigste land van die Suidelike Halfrond wat teen elk van die Tuisunies op 'n Grand Slamtoer verloor het in 1957–1958.
Toyota Corolla
Eerste generasie (E10; 1966)
Die eerste generasie Corolla is in 1966 vrygestel as opvolger vir die Toyota Publica. Die motor was aanvanklik alleenlik verkrygbaar met 'n 1,1 liter-enjin, wat in 1968 vervang is deur 'n kragtiger 1,2 liter-enjin. Die Corolla was beskikbaar in 'n sedan-, koepee- (ook "sprinter" genoem) en stasiewavariasie.
Grand Slam (Rugby)
Grand Slamtoer
Suid-Afrika is die enigste land wat 'n Grand Slam teen die Vyfnasies kon behaal: in die Grand Slamtoere van 1912–1913 en 1951–1952 het die Sprinkbokke ook teen die Hane gespeel en gewen.
As gevolg van die opeenhoping van wedstryde in internasionale rugby het Grand Slamtoere minder algemeen begin word. Die laaste suksesvolle Grand Slamtoer was in 2008 toe Nieu-Seeland hulle derde Grand Slam behaal het. Die All Blacks se vorige toer in 2005 was aanvanklik geskeduleer vir drie Toetswedstryde; die laat toevoeging van die wedstryd teen Wallis het dit moontlik gemaak vir die All Blacks om 'n Grand Slam te oorweeg. Om daarmee saam te gaan het Nieu-Seeland slegs Toetswedstryde in 2005 en een vriendskaplike wedstryd in 2008 (teen Munster van Ierland) gespeel in teenstelling met die gereelde wedstryde in die middel van die week asook naweke teen provinsiale spanne, wat ander Grand Slamtoere gekenmerk het.
Erica diosmifolia
Erica diosmifolia is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap en kom voor in die Kaapse Skiereiland, Tafelberg en Constantiaberg. Die plant se voorkomsgebied is 33 km2 en die habitat word bedreig deur brande wat die plant se status as seldsaam bevestig.
Marcia Van Dyke
Marcia Van Dyke (26 Maart 1924 – 11 Julie 2002) was 'n Amerikaanse aktrise. Sy was bekend vir haar rolle in die rolprente In the Good Old Summertime (1949) en Shadow on the Wall (1950), en in die televisiereekse Armstrong Circle Theatre (1950) en Robert Montgomery Presents (1950).
Toyota Corolla
Tweede generasie (E20; 1970)
Die tweede generasie Corolla is in 1970 vrygestel. Die model was effens groter en die bakvorm was ronder. Behalwe die bestaande 1,2 L-enjin word die Corolla ook toegerus met 'n 1,6 liter-enjin.
Japan Nasionale Roete 286
Japan Nasionale Roete 286 is 'n nasionale snelweg in Japan.
Marco Polo (speletjie)
Die speletjie Marco Polo i /<span title="/ˈ/ primary stress follows">ˈ m <span title="/ɑːr/ 'ar' in 'bard'">ɑːr k <span title="/oʊ/ long 'o' in 'code'">oʊ <span title="/ˈ/ primary stress follows">ˈ p <span title="/oʊ/ long 'o' in 'code'">oʊ l <span title="/oʊ/ long 'o' in 'code'">oʊ /  is 'n vorm van die speletjie frot of aan-aan wat in 'n swembad  gespeel word. Die oorsprong van die speletjie is onbekend.
Paul Slabolepszy
Paul Slabolepszy (gebore 1948) is ’n Suid-Afrikaanse akteur en dramaturg. Hy is in Bolton, Engeland, gebore. Sy ma was Engels en sy pa ’n Poolse vlugteling.
Marco Polo (speletjie)
Reëls
Een speler word as "frot" of "aan" gekies. Dié speler maak sy of haar oë toe en moet die ander spelers raak sonder om sy of haar sig te gebruik. Die speler wat "aan" is, skree "Marco" en die ander spelers moet reageer deur "Polo" uit te roep, wat die een wat "aan" is gebruik om hulle met gehoor te probeer opspoor. As 'n speler geraak word, word daardie speler "aan".
Die spel kan ook op die grond gespeel word, met effens ander reëls, of kan gespeel word met die toevoeging van reëls van vis op droë grond en ander. Dit is soortgelyk aan blindemol, waar een persoon geblinddoek word, terwyl die ander wegkruipplekke in die kamer kies.
Paul Slabolepszy
Omdat hy ’n radioloopbaan wou volg, het hy aan die Universiteit van Kaapstad ’n graad behaal met drama en Engels as hoofvakke. Hy het in dié tyd betrokke geraak in professionele teater. Hy het daarna op toneelspel gefokus. In 1983 is Slabolepszy bekroon as Standard Bank se Jong Kunstenaar vir Drama.
Marco Polo (speletjie)
Geskiedenis
Die speletjie het dieselfde naam as die 13de-eeuse Venesiaanse ontdekkingsreisiger Marco Polo,  en "volgens oorlewering het die beroemde ontdekkingsreisiger nie 'n idee gehad waarheen hy op pad was nie, net soos die persoon wat 'aan' is". WiseGeek skryf: "Dit lyk of niemand weet wat die oorsprong van die naam is nie, hoewel daar 'n aantal ongeloofwaardige stories is." Die webwerf skryf ook: "Dit lyk nie of daar 'n werklike verband tussen die speletjie Marco Polo is en die ontdekkingsreisiger met dieselfde naam nie, ondanks kreatiewe pogings deur party mense, en dit is moeilik om te bepaal wanneer die speletjie Marco Polo die eerste keer gespeel is." Die speletjie toon ooreenkomste met blindemol (basies dieselfde speletjie wat op die grond gespeel word) en kan as 'n uitvloeisel daarvan beskou word. WiseGeek skryf: "Blindemol dateer van ten minste die 16de eeu, en dit was eens 'n baie gewilde huisspeletjie, veral onder vroue.  Teen die 1960's was Marco Polo bekend as 'n waterspeletjie. Tussen 1965 en 1970 het party deelnemers aan 'n opname van Dictionary of American Regional English "Marco Polo" geantwoord toe hulle gevra is om 'n spel te noem wat mens in die water speel.
Hoewel waterpolo in daardie stadium 'n ander gewilde swembadspel was, het die naam van die speletjie "Marco Polo" blykbaar niks daarmee te doen nie.
Paul Slabolepszy
Slabolepszy is een van Suid-Afrika se beste dramaturge en was in 1972 saam met Athol Fugard, Yvonne Bryceland en John Kani ’n stigterslid van Die Ruimte-teater, die land se eerste nierassige teatergeselskap. In 1976 was hy ook ’n stigterslid van Die Markteater in Johannesburg saam met Mannie Manim en Barney Simon.
Marco Polo (speletjie)
Geskiedenis
Deesdae word Marco Polo wêreldwyd gespeel. Verskeie streke het hul eie weergawes van die spel, met name soos meermin op die rotse en krokodil. Die term "marco polo-spel" word soms gebruik om 'n aanlyn spel te beskryf waar 'n soortgelyke roep-en-antwoord-stelsel van speel gebruik word.
Ontleding
Marco Polo is 'n speletjie wat "maklik aangepas" kan word, en is gegrond op die idee van roep-en-antwoord. Marco Polo is 'n plek-gebaseerde speletjie omdat spelers beperk is tot 'n bepaalde plek en omdat spelers mekaar moet opspoor deur gehoorwenke te gebruik. Die Encyclopedia of Play in Today's Society meen "daar is 'n bipolariteit in die omkeer van rolle... daar is herhaalde aksies, 'n roetine wat herhaal moet word, reëls waarby gehou moet word en verbale tekens om te gebruik". Wanneer kinders die speletjie speel, stel dit hulle in staat om met verskillende sosiale rolle te eksperimenteer, byvoorbeeld deur te leer wat dit beteken om 'n uitgeworpene te wees in die rol van "frot" (geïsoleerd, beperk tot 'n sekere ruimte en nie in staat om ander te sien nie). Die Nevada-streeksmediesesentrum sê: "Marco Polo is nie net pret nie, dit kan ook 'n goeie oefensessie wees. Dit plaas ook minder stres op jou bene en gewrigte omdat die water jou liggaam laat dryf."
Toyota Corolla
Tweede generasie (E20; 1970)
In Mei 1970 is die E20 herstileer met 'n meer geronde bak. Die nou onderling-eksklusiewe Corolla- en Sprinter-name is gebruik om te onderskei tussen twee effens verskillende behandelings van plaatmetaal en afwerking. Die Corolla Levin- en Sprinter Trueno-name is as die verbeterde werkverrigting-weergawe van die Corolla en Sprinter onderskeidelik bekendgestel toe 'n dubbelbonokasweergawe van die 2T-enjin in Maart 1972 (TE27) bekend gestel is.
Paul Slabolepszy
Sy toneelstukke ondersoek die onsekerhede en ongemak van die wit laer-middelklas-Afrikaner.
Toyota Corolla
Derde generasie (E30, E40, E50, E60; 1974)
April 1974 het ronder, groter en swaarder Corollas en Sprinters gebring. Die reeks is afgerond met die byvoeging van 'n tweedeur-"liftback". Die Corollas het E30-kodes gekry terwyl die Sprinters E40-kodes gekry het. In Maart 1976 is die meeste Corolla E30-modelle vervang deur ekwivalente E50-modelle en die meeste Sprinter E40-modelle is deur ekwivalente E60-modelle vervang. Die E30 Corolla was toegerus met terugrol-veiligheidsgordels aan die voorsitplekke.
Paul Slabolepszy
Hy het lank saam met die akteur Bill Flynn gewerk. Hy het oor die jare verskeie toekennings ontvang, onder andere elke toekenning vir beste akteur in 1993 vir sy rol as Eddie in The Return of Elvis Du Pisanie, wat hy self geskryf het. Van die pryse wat die toneelstuk in 1993 gewen het, is die Vita-, Fleur du Cap- en Dalro-teaterprys vir onder meer beste nuwe Suid-Afrikaanse toneelstuk, beste akteur, beste regisseur en beste produksie. Die het ook The Star Tonight- en die IGI Life Vita-prys as beste komedie ontvang.
Toyota Corolla
Derde generasie (E30, E40, E50, E60; 1974)
In Australië was die KE55 50 kg swaarder as gevolg van die byvoeging van kantbotsingsbeskerming in die deure, maar as gevolg van 'n verandering in die bakmetaal en naatseëling is hulle geneig om te roes. Later het KE55 ook bufferstawe met plastiek-kopkante gebruik in teenstelling met die volchroom-buffers van die vorige modelle, maar het vir die eerste keer 'n agterste swaaistaaf ingesluit.
Vierde generasie E70 (1979)
Die vierde generasie is in 1979 vrygestel. As basisenjin dien die nuwe 4K-enjin met 'n silinderinhoud van 1,3 liter. Die sedan was as 'n 2- en 4-deur en die stasiewa as 'n 3- en 5-deur beskikbaar.
'n Groot herstyl in Maart 1979 het 'n vierkantige ontwerp gelewer. Die Corollas het 'n eenvoudiger behandeling van die rooster, hoofligte en agterligte gehad terwyl die Sprinter 'n effens meer komplekse, gebeeldhoude styl gehad het. Die nuwe A-reeks-enjins is by die reeks gevoeg as 'n lopende verandering. Dit was die laaste model wat die K "hicam" en T-reeks enjins gebruik het. Brandstofinspuiting is ingestel as 'n ekstra koste-opsie op Japannese mark- voertuie.
Die stasiewa is tot Junie 1987 vervaardig nadat die res van die reeks deur die E80-generasie vervang is.
Vyfde generasie (E80; 1983)
De vyfde generasie pronk vanaf 1983 in die vertoonlokale. Aanvanklik was daar net 'n 4-deur sedan, 'n 5-deur liftback en 'n 2-deur koepee. Enjinopsies was 'n 1,3- en 1,6 liter-petrolenjin, asook 'n 1,8 liter-dieselenjin. Die koepee was toegerus met 'n spesiale 1,6 dubbelbonokasmotor met 16 kleppe (kode 4AGE). Met die uitsondering van die koepee was alle E8-modelle voorwielaangedrewe, tot op daardie stadium was alle Toyota Corolla’s agterwielaangedrewe.
Agtste generasie (E110; 1995)
Die agtste generasie het in 1997 die lig gesien.
Negende generasie (E120, E130; 2000)
In Augustus 2000 is die E120 negende generasie Corolla in Japan vrygestel, met 'n hoekiger stilering en meer tegnologie om die naamplaat in te lei in die 21ste eeu. Hierdie uitgawe is in Japan, Australasië, Europa en die Midde-Ooste bemark.
Tiende generasie E140
Die tiende generasie E140 Corolla is in 2006 vrygestel.
Vir internasionale markte is 'n wyer weergawe van die E140 met verskillende stilering as in Japan verkoop, met die Suidoos-Asiatiese, Pakistanse, Indiese en Taiwanese markte wat die Corolla Altis-handelsmerk behou het. Produksie het vanaf Junie 2014 tot 2020 in Suid-Afrika voortgeduur as die intreevlak Corolla Quest.
In Australasië is die verwante eerste generasie Toyota Auris ook as die Corolla-luikrug sy-aan-sy met die sedanbakvorm van die E140 Corolla verkoop.
Elfde generasie (E160, E170, E180; 2012)
Die elfde generasie van die Corolla is in Mei 2012 in Japan te koop aangebied. Die sedan word die Corolla Axio genoem terwyl die wa die Corolla Fielder genoem word. In Japan word albei vervaardig deur 'n Toyota-filiaal, Central Motors, in die Miyagi-prefektuur, Japan. Die herontwerpte model het effens kleiner buiteafmetings en is makliker om in nou stegies en parkeerterreine te ry vir die geteikende bejaarde bestuurders.
Die nuwe Corolla Axio is beskikbaar met óf 'n 1,3 liter 1NR-FE óf 1,5 liter 1NZ-FE viersilinderenjins; voor- of vierwielaandrywing. Beide 5-gang-handrat- en CVT-ratkas word aangebied. Die 1.3-liter-enjin en vierwielaangedrewe variante is slegs beskikbaar met die CVT-transmissie. Die Corolla Fielder is beskikbaar met 1,5 liter 1NZ-FE of 1,8 liter 2ZR-FAE viersilinderenjins wat met 'n CVT-transmissie gekoppel is. Die 1,5-liter is beskikbaar met voor- en vierwielaandrywing, die 1,8-liter word slegs in voorwielaandrywing aangebied. Sedert 2015 is daar 'n nuwe enjin 2NR-FKE, met sy VVT-ie tegnologie.
Twaalfde generasie (E210; 2018)
Die twaalfde generasie van die Corolla is sedert 2018 in drie bakstyle beskikbaar:
Kepler-voorwerp van belang
’n Kepler-voorwerp van belang of KOI (van die Engelse Kepler Object of Interest) is ’n ster wat deur die Kepler-ruimteteleskoop dopgehou word en moontlik een of meer eksoplanete het wat voor die ster verbybeweeg. Daar is ’n lys van 150 000 KOI's wat deur sterrekundiges geteiken is om dop te hou. Dié sterre is weer deel van ’n katalogus van al 13,2 miljoen sterre in Kepler se sigveld, die Kepler Input Catalog (KIC). ’n KOI ondergaan ’n periodieke verdowwing, wat dui op ’n onsigbare planeet wat tussen die ster en die Aarde verbybeweeg en dus ’n deel van die ster verduister. So ’n verdowwing is nie ’n aanduiding dat daar wel ’n eksoplaneet is nie omdat dit ook deur ander verskynsels veroorsaak kan word, soos ’n dubbelster op die agtergrond. Dus is die meeste KOI's nog nie bevestigde planeetstelsels nie.
Geskiedenis
Die eerste bekendmaking van ’n lys KOI's was op 15 Junie 2010; dit het 306 sterre bevat wat vermoedelik eksoplanete het en was gebaseer op waarnemings tussen 2 Mei en 16 September 2009. Daar is ook aangekondig nog 400 KOI's is ontdek, maar dat hulle eers later bekend gemaak sou word ná opvolgwaarnemings deur lede van die Kepler-span.
Toyota Corolla
Luikrug
Die twaalfde generasie Corolla in luikrugbakstyl is in Maart 2018 by die Geneefse Motorskou as 'n voorproduksiemodel as die Auris onthul. Die produksieweergawe van die Corolla Hatchback vir die Noord-Amerikaanse mark is op 28 Maart 2018 by die New York Internasionale Motorskou onthul, met die amptelike besonderhede en foto's wat op 22 Maart 2018 bekend gemaak is. Die Corolla Hatchback is op 27 Junie 2018 in Japan bekendgestel as die Corolla Sport. Die Corolla Hatchback is in die middel van Julie 2018 in die Verenigde State te koop aangebied, en is later op 7 Augustus 2018 in Australië bekendgestel. Produksie van die Europese mark Corolla Hatchback het op 14 Januarie 2019 begin, en verkope het in Februarie 2019 in die VK begin en regoor Europa in Maart 2019.
Kepler-voorwerp van belang
Geskiedenis
Op 1 Februarie 2011 is nog ’n lys van 1 235 kandidaatplanete om 997 sterre bekend gemaak uit waarnemings wat in dieselfde tyd gemaak is.
Japan Nasionale Roete 287
Japan Nasionale Roete 287 is 'n nasionale snelweg in Japan.
Kepler-voorwerp van belang
Naamgewing
Sterre wat beskou word as kandidate vir planete kry die naam "KOI", gevolg deur ’n heelgetal. Vir elke stel periodieke planeetverbygange wat met ’n spesifieke KOI verbind word, word ’n desimale breuk met twee syfers agteraan die ster se KOI-nommer gevoeg. Die eerste kandidaatplaneet van die ster KOI 718 sal byvoorbeeld die nommer KOI 718.01 kry, die tweede KOI 718.02 en die derde KOI 718.03. As die kandidaatplaneet as ’n werklike eksoplaneet bevestig word (sien onder), kry die ster die naam "Kepler" gevolg deur ’n koppelteken en ’n heelgetal, byvoorbeeld Kepler-20. Die eksoplaneet kry dieselfde naam gevolg deur ’n letter in die volgorde waarin hulle ontdek is met "b" die eerste planeet, byvoorbeeld Kepler-20b, Kepler-20c, ens.
Toyota Corolla
Stasiewa
Die stasiewa-variant van die twaalfde generasie Corolla, genaamd die Corolla Touring Sports (eenvoudig Corolla Touring genoem in Japan), is by die 2018 Parys Motorskou onthul. Die amptelike beelde van die Corolla Touring Sports is op 4 September 2018 bekend gemaak.
Kepler-voorwerp van belang
Kepler-data oor KOI's
Vir elk van die 150 000 sterre wat dopgehou word, is daar ramings van die oppervlaktemperatuur, radius, oppervlakswaartekrag en massa. Dit is afgelei van fotometriese waarnemings. Vir elke KOI is daar ook data oor elke verbygangsein: die diepte, duur en periodisiteit van die sein. As aangeneem word dié sein is vanweë ’n eksoplaneet, kan die data gebruik word om die grootte van die planeet in vergelyking met sy ster, die afstand van die planeet relatief tot die grootte van die ster en die wentelperiode van die planeet uit te werk. Tesame met die data oor die ster wat voorheen genoem is, kan die werklike grootte van die planeet, sy afstand van die ster af en sy temperatuur beraam word.
Toyota Corolla
Stasiewa
Die Corolla Touring Sports word ook deur Suzuki as die Swace in Europa verkoop.
Kepler-voorwerp van belang
Kepler-data oor KOI's
Nadat ’n kandidaatplaneet ontdek is, moet bykomende waarnemings gedoen word om te bevestig dat die ster se verdowwing wel deur ’n eksoplaneet veroorsaak word. Verskeie tegnieke word aangewend om te verseker dit word nie deur ander faktore soos ’n dubbelster op die agtergrond veroorsaak nie.
Toyota Corolla
Sedan
Die sedan-variant van die Corolla is gelyktydig tussen 15 en 16 November 2018 in Carmel-by-the-Sea, Kalifornië, Verenigde State, en in China by die 2018 Guangzhou Internasionale Motorskou onthul. Die model word in twee weergawes verkoop: Prestige (verkoop in China, Europa en ander lande) en Sporty (verkoop in Noord-Amerika, Japan, Australië en ander lande), en in China verkoop as die Levin. Die Prestige-model gebruik 'n ander voorfassie, wat meer soortgelyk is aan die XV70 Camry. Hierdie model word as die Corolla Altis in Taiwan en Suidoos-Asië verkoop. Die Sporty-model gebruik 'n soortgelyke voorkant as die luikrug- en wa-weergawes. 'n Langasafstand-weergawe van die Prestige-model met 'n effens veranderde voorfassie word as die Allion in China verkoop, terwyl die langwielbasis Sporty-weergawe die Levin GT genoem word.
Kepler-voorwerp van belang
KOI's met bevestigde planete
Tot in Julie 2013 het Kepler 134 bevestigde eksoplanete in 76 planeetstelsels ontdek, met nog 3 277 moontlike kandidate.
Die eerste drie sterre met planete wat Kepler waargeneem het, het die name Kepler-1, Kepler-2 en Kepler-3 gekry en het planete wat voorheen van die Aarde af ontdek en weer deur Kepler gesien is. Hulle het reeds ander name gehad: GSC 03549-02811, HAT-P-7 en HAT-P-11.
Agt sterre met seine wat op planete dui, is vir die eerste keer deur Kepler waargeneem en hul planete is sedertdien deur die Kepler-span bevestig. Dié sterre is: KOI 7, KOI 18, KOI 17, KOI 97, KOI 10, KOI 377, KOI 72 en KOI 157. Van hulle het twee sterre meer as een bevestigde planeet: KOI 377 en KOI 157 (onderskeidelik 3 en 6).
Een van die laaste planete wat bevestig is, is Kepler-69c, ’n Aardtipe-planeet in die bewoonbare sone van ’n Sontipe-ster en ’n "groot kandidaat om buiteruimtelike lewe te huisves".
Dié aankondiging op 7 Januarie 2013 is in April van dieselfde jaar opgevolg met die bevestiging van nog drie Aardtipe-planete: Kepler-62e, Kepler-62f en Kepler-69c. Hulle kom voor in die bewoonbare sone van hul onderskeie sterre, Kepler-62 en Kepler-69. ’n Meer onlangse studie het gewys Kepler 69c is dalk meer soos Venus en dus waarskynlik nie bewoonbaar nie.
Groter Giyani Plaaslike Munisipaliteit
Die Groter Giyani Plaaslike Munisipaliteit is een van die plaaslike munisipaliteite in die Mopani-distriksmunisipaliteit in Limpopo, Suid-Afrika.
Bernie Ecclestone
Bernard Charles (Bernie) Ecclestone (* 28 Oktober 1930 naby Bungay in Suffolk, Engeland) was die president en Hoofbesturende direkteur van Formula One Management en Formula One Administration en besit ook 'n aandeel in Alpha Prema, die moedermaatskappy van die Formule Een Groep-maatskappye. As sulks was hy as die primêre gesaghebber in Formule Een beskou. Aan die begin van 2017 is F1 se eienaarskap oorgeneem deur Liberty Media Corporation en Delta Topco. Chase Carey, die voorsitter van hierdie maatskappye, is aangewys as die uitvoerende hoof van F1. Mnr. Ecclestone het hierna in 'n raadgewende hoedanigheid as "Voorsitter Emeritus" van F1 gedien, tot in 2020.
In die pers word daar dikwels na hom verwys as die "F1 Supremo". Sy vroeëre betrokkenheid by die sport was as 'n deelnemer en later as bestuurder van die renjaers Stuart Lewis-Evans en Jochen Rindt. In 1972 het hy die Brabham-span gekoop, wat hy vir vyftien jaar lank bestuur het. As 'n spanbaas het hy 'n lid van die "Formula One Constructors Association" geword. Sy beheer oor die sport wat gespruit het uit sy pionierswerk in die verkoop van televisieregte in die laat 1970's, is hoofsaaklik finansieel van aard maar onder die voorwaardes van die Concorde Ooreenkoms het hy en sy maatskappye die administrasie, reëlings en logistiek van alle Formule Een Grands Prix behartig. Ecclestone het probeer om aan twee Grand Prix wedrenne deel te neem in die 1958-seisoen maar het nie daarin geslaag om vir enigeen van die twee te kwalifiseer nie.
Japan Nasionale Roete 288
Japan Nasionale Roete 288 is 'n nasionale snelweg in Japan.
Yann Tiersen
Yann Tiersen (gebore 23 Junie 1970) is 'n musikant. Sy musikale loopbaan is verdeel tussen studio-albums, film-klankbane en samewerking met ander kunstenaars. Sy musiek behels 'n groot verskeidenheid van instrumente: hoofsaaklik die kitaar, sintetiseerder of viool saam met instrumente soos die melodica, xilofoon, speelgoed klavier, klawesimbel, trekklavier en tikmasjien.
Japan Nasionale Roete 289
Japan Nasionale Roete 289 is 'n nasionale snelweg in Japan.
Vicki Vola
Vicki Vola (27 Augustus 1916 – 21 Julie 1985) was 'n Amerikaanse aktrise. Sy was bekend vir haar rolle in die televisiereekse Mama (1949), Armstrong Circle Theatre (1950), Escape (1950), en Love Is a Many Splendored Thing (1967).
Patrizio Buanne
Patrizio (gebore as Patrizio Franco Buanne, 20 September 1978 in Wene, Oostenryk) is 'n Italiaanse bariton, liedjieskrywer en musiekvervaardiger. Sy sake was voorheen behartig deur Globe Records, 'n afdeling van Universal Music, maar daar is onlangs 'n nuwe aanbod met Warner Music Entertainment beklink.
Lewenskets
Patrizio Buanne het in sy kinderjare tussen Napels (sy tuisstad) en Wene (waar sy ouers 'n restaurant besit het) grootgeword. Deur hierdie heen-en-weer pendel het hy 'n vurige liefde vir tale ontwikkel. Maar daar het op 'n vroeë ouderdom ook 'n ander talent na vore begin tree – sy talent om te sing en te vermaak.
Volgens Buanne was dit vir hom moeilik om Afrikaans onder die knie te kry: Ek het baie moeite gedoen om die uitspraak perfek te kry. Maar Afrikaans is ’n baie moeilike taal. ’n Mens moet respek hê vir ’n taal wat jy gebruik. Ek praat Italiaans, Spaans, Frans, Duits, Engels en Pools. Tale is my groot liefde. Hy is ook bevriend met verskillende Afrikaanse sangers, versamel plaaslike wyne en het 'n hoë dunk van Suid-Afrikaners. Sy tweede album, Forever Begins Tonight het platinum-status in Suid-Afrika bereik.
Swartdoringaalwyn
Die swartdoringaalwyn (Aloe melanacantha) is 'n aalwyn wat in die Noord-Kaap, Wes-Kaap en Namibië voorkom. Dit staan ook as die kleinbergaalwyn bekend.
Toyota Cressida
Die Toyota Cressida is 'n sedan- of wa-tipe luukse middelgrootte passasiersmotor wat deur Toyota Motor Corporation vervaardig is, en is 'n oorsese weergawe van die Japannese spesifikasie Merk II, soos hieronder beskryf.
Oorsig
Dit is 'n sustermotor van die Merk II-sedan, -wa en Cresta, en was ook gewild as die weergawe buite Japan van die Merk II. Dit is nie net in Japan vervaardig nie, maar ook in Zimbabwe en Suid-Afrika, en na die Verenigde State en ander lande uitgevoer. Die vervaardigingstydperk was van 1976 tot 1992 (X30 - X80), en vier generasies is vervaardig.
Die sedantipe het uit die grootste verplasingsmodelle (2,6L, 2,8L en 3,0L) van die opeenvolgende Merk II's bestaan, en is destyds in die Amerikaanse en Suid-Afrikaanse markte as die luuksste Toyota-handelsmerkmotor verkoop. (In Amerika is dit egter nie 'n direkte opvolger van die Avalon nie.) Die Cressida-reeks is in die 90erjare met die Camry-reeks in Suid-Afrika opgevolg.
Die eerste generasie was beskikbaar as 'n 2-deur hardedak benewens 'n sedan en wa, en die derde generasie was beskikbaar as 'n 4-deur hardedak benewens 'n sedan en wa.
Eerste generasie RX/MX30-reeks 1976-1980 sedan, wa en hardedak
’n Tweedeur-hardedakweergawe (ook ’n koepee genoem na gelang van die bestemming) het net vir hierdie generasie bestaan, en is na Europa en ander markte uitgevoer. Die Noord-Amerikaanse weergawe was slegs as 'n sedan en wa beskikbaar, terwyl die Kanadese weergawe slegs as 'n sedan beskikbaar was. Die 2,6L 4M 6-silinder-enjin is in Noord-Amerika, Kanada en Australië geïnstalleer, terwyl die 2,0L 18R 4-silinder-enjin in ander streke geïnstalleer is.
Tweede generasie X60-model 1981-1984 sedan en wa
Dit was toegerus met die 2,8L 5M-E/5M-GE-enjin. Die hardedak wat in die Merk II bestaan het, het vir 'n tyd lank in die Cressida verdwyn (dit is herleef as 'n 4-deur hardedak in die 3de generasie), en slegs sedan- en wamodelle was beskikbaar.
Vir die Suidoos-Asiatiese en Oseaniese markte is die voorneus aangepas van dié van die Chaser, wat terselfdertyd verkoop is.
Derde generasie X70-model 1985-1988 sedan, wa en hardedak
Die bakpanele was op die Mark II-sedan vir die Japannese binnelandse mark gebaseer, en die voorpanele van die Cresta is gebruik.
Dit is ook die model met die hoogste verkoopsvolume van alle vorige generasies van Cressida.
Die verskille tussen elke bestemming sal hieronder verduidelik word.
Deception-eiland
duimnael|links|Walvisjagterbegraafplaas op Deceptioneiland afgeneem in Januarie 1962 – voor die vulkaanuitbasrting wat dit begrawe het duimnael|links|Pikkewyne op Deceptioneiland. Foto geneem in Januarie 1962 duimnael|links|Pygoscelis papua ([[Witoorpikkewyn) verveer on Deceptioneiland]]
Deceptioneiland is 'n eiland in die Suid-Shetlandeilande naby die Antarktikaskiereiland in Antarktika. Dit is bekend daarvoor dat dit een van die veiligste hawens in Antarktika het en dat dit 'n aktiewe vulkaan is, waarvan die uitbarsting in 1970 ernstige skade aan wetenskapstasies daar versoorsaak het. Die eiland is geleë by. Dit is rofweg sirkelvormig met 'n deursnee van omtrent 12 km. Die eiland se hoogste punt, Mt Pond, is 542 m hoog. Die middelpunt van die eiland is 'n groot baai genaamd Port Foster, omtrent 9 km lank en 6 km wyd, wat die grootste deel van die middel van die eiland beslaan. Die baai het 'n nou ingang, slegs 230 m breed, genaamd Neptunes Bellows. 'n Gevaar is Ravn Rock, wat 2,5 m onder die water in die middel van die kanaal lê. Net binne Neptunes Bellows lê die inham Whalers Bay, wat begrens word deur 'n groot swart strand.
Sedert die vroeë 19de eeu was Deceptioneiland 'n gunstelingtoevlugsoord teen die storms en ysberge van Antarktika. Dit is aanvanklik deur robjagters gebruik en in 1906 het 'n Noorweegs-Chileense walvisjagmaatskappy begin om Whalers Bay te gebruik as 'n basis vir 'n fabriekskip, die Gobernador Bories. Ander walvisjagbedrywe het die voorbeeld gevolg, en teen 1914 was 13 fabriekskepe daar gestasioneer.
Die stasie het nie self walvisspek verwerk nie – dit is op die skepe gedoen – maar het in plaas daarvan die karkasse geneem en hulle gekook om addisionele walvisolie te onttrek deur groot ketels te gebruik en die resultaat in ystertenks te stort.
Walvisoliepryse het in die Groot Depressie geval en dit het die stasie ekonomies onvolhoubaar gemaak. Dit is in 1931 ontruim. Vooruitgang in fabriekskepe het kusstasies vir karkasverwerking onnodig gemaak en dit is dus nooit herbeset nie. 45 mans is in die stasie se begraafplaas begrawe, maar die begraafplaas is in 'n 1969-uitbarsting bedek en die enigste oorblywende tekens is roestende ketels en tenks.
Ander oorblyfsels by Whalers Bay sluit 'n vliegtuigloods met 'n helder oranje verwaarloosde vliegtuigromp daarbuite in, asook die Britse wetenskaplike stasiehuis, waarvan die middel deur die moddervloed in 1969 uitgeruk is.
In die 1940's en 1950's het Argentinië en die Verenigde Koninkryk om beheer van Deceptioneiland gewedywer deur verskeie kere mekaar se vlae te verwyder, asook deur tydelike besetting van die eiland.
Op 3 Februarie 1944 het die Britte 'n permanente basis op Deceptioneiland gevestig as deel van Operasie Tabarin. Dit is tot 5 Desember 1967 bewoon toe 'n vulkaanuitbarsting 'n tydelike onttrekking genoodsaak het. Dit is weer gebruik tussen 4 Desember 1968 en 23 Februarie 1969, toe verdere vulkaanaktiwiteit veroorsaak het dat dit ontruim is.
In 1955 het Chili die land se stasie, Pedro Aguirre Cerda, by Penduluminham ingehuldig om die Chileense teenwoordigheid in die sektor waarop die land aanspraak maak, te versterk.
In 1961 het Argentinië se president, Arturo Frondizi, die eiland besoek om Argentinië se belang aan te toon.
In 1968 verwoes 'n vulkaanuitbarsting die Chileense stasies Pedro Aguirre Cerda en Gutierrez Vargas.
Die vulkaan het ander pogings om permanente fasiliteite te handhaaf grootliks verhoed en sedert 2000 is slegs twee stasies steeds in gebruik, albei slegs in die somer: Gabriel de Castilla (Spanje) en Decepciónstasie (Argentinië).
Ekologie
Deceptioneiland het verskeie kolonies stormbandpikkewyne, en dit is moontlik om 'n warm bad te neem deur in die sand op die strand te grawe. Die eiland is tans 'n gewilde toeristebesoekpunt in Antarktika.
Trevor Lloyd Wadley
Dr. Trevor Lloyd Wadley (1920 – 1981) was 'n Suid-Afrikaanse fisikus en uitvinder. Hy is in 1920 gebore. Hy sluit by die WNNR aan en word hoof van sy Telekommunikasienavorsingsinstituut. Een van sy belangrikste prestasies is die ontwikkeling van die tellurometer asook die kristalgekontroleerde wisselbare frekwensie-ontvangstoestel en opwektoestel. Dit word onder 'n WNNR-lisensie in Engeland gebou waar meer as 10 000 stelle vervaardig is. Hy sterf op 21 Mei 1981.
Lewe en loopbaan
Wadley is in 1920 in Durban gebore. Sy vader was die burgemeester van Durban en Trevor was een van 12 kinders. Hy het skool gegaan aan die Hoërskool Durban waar hy uitgeblink het in wiskunde en wetenskap, maar nie juis belanggestel het in enige sportsoort nie. Die uitsondering was een jaar toe hy aan die jaarlikse atletiekbyeenkoms deelgeneem het en voorspel het dat hy in 'n rekordtyd sou wen en sy rekord 15 jaar sou hou. Hy het voortgegaan om presies te doen soos hy voorspel het. Sy oefenmetode was die berekening van die tyd wat hy nodig het om elke been van die wedloop te hardloop en hy het daarna geoefen om teen die vereiste tempo vir elke afdeling te hardloop.
Daarna is hy na Howard-kollege (nou die Universiteit van KwaZulu-Natal), waar hy onder Hugh Clark en Eric Phillips studeer het. Hy het die gewoonte gehad om selde, indien ooit, aantekeninge in lesings te maak vanweë sy amper fotografiese geheue. GR Bozzoli het opgemerk in die boek Forging Ahead - South Africa's Pioneering Engineers dat "Wadley heel soms 'n klein sakboekie sou uithaal en 'n woord of twee daarin sou skryf met 'n klein, stomp potlood. Sy merkwaardige verstand het elke onderwerp van 'n lesing verstaan ​​en onthou."
In 1941, tydens die Tweede Wêreldoorlog, het hy aangesluit by die Spesiale seindiens van die Suid-Afrikaanse Korps van Seine wat besig was met die ontwikkeling van Suid-Afrika se eie radarstelsel gebaseer op die Britse ervaring wat aan hulle meegedeel is. Wadley en ander kollegas, waaronder Jules Fejer, die Hongaarse wiskundige, is opgelei in die Britse radarprojek. Sy verbintenis met Fejer sou nog baie meer jare voortduur. Wadley het nie van wiskunde gehou nie, maar Fejer het elk van Wadley se konsepte wiskundig bewys.